25/10/2022 | Administración LocalMunicipal
Cambre
Bases reguladoras dos premios da Gala do Deporte 2022 do Concello de Cambre

O concelleiro delegado da Área de Cultura, Deportes e Xuventude, con data 19/10/2022, ditou a resolución núm.1781/2022, na que se aproban as bases reguladoras dos premios da Gala do Deporte 2022 do Concello de Cambre. A continuación, transcríbese integramente o texto das citadas bases, así como o modelo normalizado para a nominación das persoas e equipos candidatos: Estas bases teñen como obxecto establecer os criterios e o procedemento para a nominación das persoas e equipos candidatos, coa finalidade de promover o deporte federado, así como a promoción e fomento da actividade física e deportiva entre a cidadanía.1. Convócase a Gala do Deporte 2022 do Concello de Cambre, na que se premiará aos deportistas e equipos máis destacados nas diferentes disciplinas do deporte federado na tempada 2021/2022, así como o recoñecemento público daquelas persoas e entidades que, tanto pola traxectoria deportiva como profesional ao longo da súa carreira, contribuiron á potenciación dos valores que o deporte representa.2. A data de celebración da gala será o 25 de novembro do 2022.3. A cidadanía elixira un premiado/a en cada unha das seguintes modalidades: - Mellor deportista cambresa, categoría base (nados 2006- 2014) deporte individual - Mellor deportista cambresa, categoría base (nados 2006- 2014) deporte colectivo - Mellor deportista cambrés, categoría base (nados 2006- 2014) deporte individual - Mellor deportista cambrés, categoría base (nados 2006- 2014) deporte colectivo - Mellor deportista cambresa, categoría absoluta (nados 2005 e anteriores) deporte individual - Mellor deportista cambresa, categoría absoluta (nados 2005 e anteriores) deporte colectivo - Mellor deportista cambrés, categoría absoluta (nados 2005 e anteriores) deporte individual - Mellor deportista cambrés, categoría absoluta (nados 2005 e anteriores) deporte colectivo - Mellor equipo cambrés feminino - Mellor equipo cambrés masculino - Deportista cambresa máis querida - Deportista cambrés máis querido - Mellor promesa cambresa - Mellor promesa cambrés - Mellor entidade deportiva - Mellor adestrador/a - Mellor deportista con diversidade funcional 4. As entidades/clubs deportivos de Cambre serán os que presenten os candidatos a estes premios. Deberán cumprir as seguintes condicións: - Únicamente poderán presentar un candidato por modalidade. - Os deportistas nomeados deberán estar inscritos na federación correspondente. - Na modalidade de “Mellor promesa” é requisito indispensable ter menos de 19 anos e ter participado como mínimo nun Campionato de España, Europeo ou Mundial ou ter sido internacional coa selección española.5. O prazo de presentación das candidaturas comeza coa publicación destas base no Boletín Ofical da Provincia e remata o venres 4 de novembro de 2022.6. As candidaturas deben ser presentadas por correo electrónico na dirección galadodeporte@cambre. org, mediante a achega do formulario normalizado de nominación.7. Do 10 ao 18 de novembro levarase a cabo a votación telemática, a través da páxina web https://cambre.es/iv-gala-do-deporte/. Cada persoa poderá votar un único nomeado/a por modalidade.8. Na Gala do Deporte entregaránse, a maiores, as seguintes mencións especiais: - Mellor deportista feminino - Mellor deportista masculino - “Deporte a toda a vida Anje Siena Jentsch Comparada”, 3 premios para esta distinción - Campaña Socio-deportiva 9. As mencións especiais serán concedidas por un xurado formado polo concelleiro delegado da Área de Cultura, Deportes e Xuventude do Concello de Cambre (como presidente e con voto de calidade), un representante da prensa deportiva, un representante do mundo deportivo e un representante dunha entidade deportiva do Concello de Cambre. Como secretario do xurado actuará unha persoa designada polo Departemento de Deportes, con voz pero sen voto.10. Os premios e/ou recoñecementos poderán declararse desertos, se o xurado considera que ningunha candidatura conseguiu os méritos para recibilos.11. A participación nestes premios supón a aceptación expresa destas bases. ANEXO I: formulario para a nominación das persoas e equipos candidatos Cambre, 20 de outubro de 2022 O concelleiro delegado da Área de Cultura, Deportes e Xuventude P. D. ( R. A. núm.1323/2019, do 1 de xullo) Daniel Mallo Castro